pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สบน.ชี้แจงข้อสังเกตที่ ครม.อนุมัติแผนการบริหารหนี้สาธารณะประจำปีงบประมาณ 2563
วันศุกร์ที่ 27 กันยายน 2562
สบน.ชี้แจงข้อสังเกตที่ ครม.อนุมัติแผนการบริหารหนี้สาธารณะประจําปีงบประมาณ 2563
สํานักงานบริหารหนี้สาธารณะ ชี้แจงประเด็นข้อสังเกตที่คณะรัฐมนตรีอนุมัติ แผนการบริหารหนี้สาธารณะประจําปีงบประมาณ 2563 ก่อนที่จะนําร่างพระราชบัญญัติงบประมาณรายจ่ายประจําปีงบประมาณ พ.ศ. 2563 เข้าสู่การพิจารณาของสภาผู้แทนราษฏร
สํานักงานบริหารหนี้สาธารณะขอชี้แจงว่า พระราชบัญญัติการบริหารหนี้สาธารณะ พ.ศ. 2548 กําหนดให้คณะรัฐมนตรีอนุมัติแผนการบริหารหนี้สาธารณะประจําปีงบประมาณ เพื่อเป็นกรอบในการกู้เงินและการบริหารหนี้ของรัฐบาล รัฐวิสาหกิจ และหน่วยงานของรัฐ ให้เป็นไปตามหลักเกณฑ์และเงื่อนไขที่พระราชบัญญัติการบริหารหนี้สาธารณะฯ กําหนด ได้แก่ เพดานการกู้เงินและการค้ําประกันหนี้ของรัฐบาล รวมทั้งสอดคล้องกับกรอบการบริหารหนี้สาธารณะ ตามพระราชบัญญัติวินัยการเงินการคลังของรัฐ พ.ศ. 2561 ได้แก่ แผนการคลังระยะปานกลาง สัดส่วนหนี้สาธารณะต่อ GDP สัดส่วนงบชําระคืนต้นเงินกู้ของรัฐบาลและหนี้ที่รัฐบาลรับภาระ
การกู้เงินเพื่อชดเชยการขาดดุลงบประมาณเป็นส่วนหนึ่งของแผนการบริหารหนี้สาธารณะประจําปีงบประมาณ โดยกรอบวงเงินกู้เพื่อชดเชยการขาดดุลงบประมาณที่ได้บรรจุไว้ เป็นวงเงินกู้ที่คณะรัฐมนตรีเห็นชอบ เพื่อประกอบการเสนอร่างพระราชบัญญัติงบประมาณรายจ่ายประจําปีงบประมาณ พ.ศ. 2563 ให้รัฐสภาพิจารณา โดยกระทรวงการคลังจะสามารถกู้เงินเพื่อชดเชยการขาดดุลงบประมาณในปีงบประมาณ พ.ศ. 2563 ได้เมื่อพระราชบัญญัติงบประมาณรายจ่ายประจําปีงบประมาณ พ.ศ. 2563 ได้รับความเห็นชอบจากรัฐสภาและประกาศเป็นกฎหมายแล้ว
นอกจากนี้ ในแผนการบริหารหนี้สาธารณะยังมีการกู้เงินของรัฐบาลและรัฐวิสาหกิจในส่วนอื่น โดยเฉพาะโครงการลงทุนด้านโครงสร้างพื้นฐานของภาครัฐ ซึ่งจะต้องเสนอขอบรรจุวงเงินกู้ไว้ในแผน การบริหารหนี้สาธารณะ ทั้งนี้ เพื่อให้การลงทุนภาครัฐสามารถดําเนินงานได้อย่างต่อเนื่อง และเป็นกลไกขับเคลื่อนเศรษฐกิจได้ตั้งแต่เริ่มปีงบประมาณ พ.ศ. 2563
คณะโฆษกสํานักงานบริหารหนี้สาธารณะ
โทร. 02 265 8050 ต่อ 5505
รัฐบาลไทย-ข่าวทำเนียบรัฐบาล-เขตสุขภาพที่ 3 คัดกรองผู้ป่วยโรคมะเร็งได้เร็ว อัตราเสียชีวิตต่ำกว่าค่าเฉลี่ยประเทศ
วันศุกร์ที่ 8 มิถุนายน 2561
เขตสุขภาพที่ 3 คัดกรองผู้ป่วยโรคมะเร็งได้เร็ว อัตราเสียชีวิตต่ํากว่าค่าเฉลี่ยประเทศ
เขตสุขภาพที่ 3 โรงพยาบาลส่งเสริมสุขภาพตําบล คลินิกหมอครอบครัว โรงพยาบาลชุมชน ร่วมคัดกรองมะเร็งได้ตั้งแต่ระยะเริ่มต้น รักษาครบวงจรภายในเขต ช่วยผู้ป่วยเข้าถึงการรักษาเร็วขึ้น อัตราการตายมะเร็งเต้านม และมะเร็งปากมดลูกลดลง ต่ํากว่าค่าเฉลี่ยของประเทศ
วันนี้ (8 มิถุนายน 2561) ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วยนายแพทย์เจษฎา โชคดํารงสุข ปลัดกระทรวงสาธารณสุข นายแพทย์บุญชัย ธีระกาญจน์ ผู้ตรวจราชการเขตสุขภาพที่ 3 และคณะ เยี่ยมชมการดําเนินงานดูแลรักษาผู้ป่วยมะเร็ง ที่อาคารรังสีรักษา อาคาร 100 ปีการสาธารณสุขไทย โรงพยาบาลสวรรค์ประชารักษ์แห่งใหม่ จังหวัดนครสวรรค์ ซึ่งเป็นศูนย์ความเป็นเลิศด้านการรักษาโรคมะเร็งของเขตสุขภาพที่ 3
ศาสตราจารย์คลินิก เกียรติคุณ นายแพทย์ปิยะสกลกล่าวว่า โรคมะเร็งเป็นสาเหตุการตายของคนไทยและทั่วโลก เนื่องจากผู้ป่วยมักมาพบแพทย์เมื่อมีอาการจึงทําให้ยากต่อการรักษา กระทรวงสาธารณสุข ได้ใช้กลยุทธ์การค้นหาคัดกรอง ซึ่งหากพบตั้งแต่ระยะเริ่มต้นก็จะสามารถรักษาได้ ลดการเสียชีวิต โดยเขตสุขภาพที่ 3 ได้ร่วมกันคัดกรองผู้ป่วยมะเร็งเต้านม มะเร็งปากมดลูก มะเร็งลําไส้ ตั้งแต่ระดับโรงพยาบาลส่งเสริมสุขภาพตําบล คลินิกหมอครอบครัว โรงพยาบาลชุมชน ฝ่ายเวชกรรมสังคมของโรงพยาบาลจังหวัด โดยจัดอบรมให้ความรู้พยาบาลวิชาชีพให้สามารถคัดกรอง รวมทั้งการใช้ชุดทดสอบเบื้องต้นตรวจมะเร็งลําไส้ ทําให้พบผู้ป่วยมะเร็งเต้านม มะเร็งปากมดลูกในระยะเริ่มต้นเร็วขึ้น ผู้ป่วยเข้ารับการรักษาได้เร็วขึ้น โดยเฉพาะการฉายแสงเพื่อการรักษาเป็นแบบหายขาด เป็นสัดส่วนสูงกว่าการฉายแสงแบบประคับประคอง ส่งผลให้อัตราตายมะเร็งเต้านมในปี 2560 เหลือเพียง 7.06 (อัตราตายระดับประเทศ 12.4) และอัตราตายมะเร็งปากมดลูกในปี 2560 เหลือเพียง 4.05 (อัตราตายระดับประเทศ 6.6)
นอกจากนี้ โรงพยาบาลสวรรค์ประชารักษ์ ได้พัฒนาการดูแลรักษาผู้ป่วยโรคมะเร็งให้ครบวงจร สามารถตรวจวินิจฉัยด้านรังสีวิทยาและพยาธิวิทยา ผ่าตัดโรคมะเร็งได้ครบทุกระบบ อาทิ นรีเวช หูคอจมูก สมอง และการผ่าตัดมะเร็งผ่านกล้อง สามารถให้ยาเคมีบําบัดได้ เปิดบริการรังสีรักษาด้วยเครื่องจําลองการฉายแสงแบบ 2 มิติ สร้างเครือข่ายและวางแผนการดูแลผู้ป่วยระยะสุดท้าย และการติดตามเยี่ยมบ้าน ปัจจุบันมีผู้ป่วยเข้ารับบริการฉายรังสีทั้งสิ้น 802 ราย ฉายรังสีไปแล้ว 10,922 ครั้ง ลดการรอคอย ลดภาระการตามจ่ายค่ารักษาพยาบาลได้ถึง 22.8 ล้านบาท รวมทั้งลดภาระค่าใช้จ่ายในการเดินทาง ค่าที่พักและค่าดํารงชีพของผู้ป่วยและญาติ ดูแลผู้ป่วยโรคมะเร็งในพื้นที่และพื้นที่ใกล้เคียงได้อย่างครบวงจร ทั้งนี้ เขตสุขภาพที่ 3 ประกอบด้วย 5 จังหวัด ได้แก่ ชัยนาท กําแพงเพชร พิจิตร นครสวรรค์ อุทัยธานี
**************************** 8 มิถุนายน 2561
รัฐบาลไทย-ข่าวทำเนียบรัฐบาล-ไทยพร้อมมีบทบาทอย่างเข้มแข็งในเวทีระหว่างประเทศเพื่อแก้ไขประเด็นท้าทายสำคัญต่างๆ
วันพฤหัสบดีที่ 26 กันยายน 2562
ไทยพร้อมมีบทบาทอย่างเข้มแข็งในเวทีระหว่างประเทศเพื่อแก้ไขประเด็นท้าทายสําคัญต่างๆ
ไทยพร้อมมีบทบาทอย่างเข้มแข็งในเวทีระหว่างประเทศเพื่อแก้ไขประเด็นท้าทายสําคัญต่างๆ
วันนี้(26กันยายน2562)เวลา08.00น.ตามเวลาท้องถิ่นณอาคารสํานักเลขาธิการสํานักงานใหญ่สหประชาชาติพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมได้พบหารือกับนายอันโตนิอูกุแตเรซ(Mr. António Guterres)เลขาธิการสหประชาชาติสรุปสาระสําคัญการหารือดังนี้
นายกรัฐมนตรีชื่นชมบทบาทของเลขาธิการสหประชาชาติที่พยายามผลักดันการปฏิรูปองค์กรในด้านต่างๆเพื่อพัฒนาการทํางานของสหประชาชาติให้มีประสิทธิภาพและเกิดผลลัพธ์อย่างเป็นรูปธรรมเพื่อประโยชน์ของประชาชนในโลกโดยเฉพาะอย่างยิ่งด้านการพัฒนาการบริหารจัดการองค์กรตลอดจนการเสริมสร้างสันติภาพและความมั่นคงประเทศไทยพร้อมสนับสนุนการดําเนินนโยบายเพื่อการปฏิรูปดังกล่าวเพื่อช่วยเป็นส่วนหนึ่งในการผลักดันการพัฒนาสหประชาชาติทั้งนี้ไทยพร้อมมีบทบาทที่เข้มแข็งอย่างต่อเนื่องในประเด็นท้าทายที่ไทยให้ความสําคัญอาทิการพัฒนาที่ยั่งยืนการสาธารณสุขและการเปลี่ยนแปลงสภาพภูมิอากาศและพร้อมแสดงบทบาทในการเป็นสมาชิกEcosocในปีหน้า
เลขาธิการสหประชาชาติขอบคุณบทบาทที่ชัดเจนของไทยในเวทีระหว่างประเทศทั้งในระดับภูมิภาคและระดับโลกทั้งนี้ชื่นชมไทยในฐานะประธานอาเซียนที่ได้ให้ความสําคัญกับการส่งเสริมความยั่งยืนเช่นเดียวกับเป้าหมายการพัฒนาที่ยั่งยืนของสหประชาชาติ
การนี้นายกรัฐมนตรียืนยันแนวทางของไทยในการส่งเสริมให้อาเซียนเป็นประชาคมที่มีประชาชนเป็นศูนย์กลางและพร้อมขับเคลื่อนวาระการพัฒนาที่ยั่งยืน2573 (ค.ศ. 2030)ซึ่งไทยมีแนวทางการดําเนินงานด้านการพัฒนาตามหลักปรัชญาเศรษฐกิจพอเพียงทั้งนี้นายกรัฐมนตรีย้ําว่าการแก้ปัญหาในโลกไม่มีประเทศใดทําได้ลําพังต้องมีความร่วมมือกันไม่ใช่เพียงแต่ทวิภาคีแต่ต้องดําเนินการแบบไตรภาคีและพหุภาคีด้วย
อนึ่งในเวลา12.00น.ตามเวลาท้องถิ่นนายกรัฐมนตรีและภริยาพร้อมด้วยคณะเดินทางออกจากท่าอากาศยานนานาชาติจอห์นเอฟ.เคนเนดีนครนิวยอร์กเพื่อเดินทางกลับประเทศไทยและจะเดินทางถึงท่าอากาศยานสุวรรณภูมิในวันศุกร์ที่27กันยายน2562เวลา21.55น.
รัฐบาลไทย-ข่าวทำเนียบรัฐบาล-SOCIAL DISTANCING
วันพุธที่ 1 เมษายน 2563
SOCIAL DISTANCING
ด้วยความห่วยใยจากกระทรวงสาธารณสุข
พิเศษใส่ไข่ ใส่ใจต้องใส่ MASK
รัฐบาลไทย-ข่าวทำเนียบรัฐบาล-“ปลัดเกษตรฯ จับมือเอกอัครราชทูต ณ กรุงโรม ผลักดันส่งออกยางพาราในตลาดยุโรป”
วันศุกร์ที่ 15 มิถุนายน 2561
“ปลัดเกษตรฯ จับมือเอกอัครราชทูต ณ กรุงโรม ผลักดันส่งออกยางพาราในตลาดยุโรป”
“ปลัดเกษตรฯ จับมือเอกอัครราชทูต ณ กรุงโรม ผลักดันส่งออกยางพาราในตลาดยุโรป”
นายเลิศวิโรจน์ โกวัฒนะ ปลัดกระทรวงเกษตรและสหกรณ์ พร้อมด้วย นายระพีภัทร์ จันทรศรีวงศ์ ผู้ช่วยปลัดกระทรวงเกษตรฯ และนายธนวรรษ เทียนสิน อัครราชทูตฝ่ายเกษตร ผู้แทนถาวรไทยประจําสหประชาติประจํากรุงโรม เข้าหารือกับนายธนา เวสโกสิทธิ์ เอกอัครราชทูต ณ กรุงโรม ได้แจ้งผลการประชุมสมัชชาดินโลก ซึ่งที่ประชุม FAO ลงมติสนับสนุนการมอบ “รางวัลวันดินโลก” (World Soil Day Award) ที่ประเทศไทย ทุกวันที่ 5 ธันวาคมของทุกปี
ปลัดกระทรวงฯ ได้ขอความร่วมมือจากสถานเอกอัครราชทูตในการส่งเสริมและผลักดันการส่งออกผลิตภัณฑ์ยางพาราในตลาดอิตาลีและยุโรปด้วย ประเทศอิตาลีนําเข้ายางพาราจากไทยมากกว่า 5,000 ล้านบาท โดยในช่วงปลายเดือนมิถุนายนนี้ กระทรวงเกษตรและสหกรณ์ จะจัดโครงการสร้างเสริมศักยภาพเพื่อขยายตลาดคู่ค้ายางพารา ตามนโยบาย นายกฤษฎา บุญราช รัฐมนตรีว่ากระทรวงเกษตรและสหกรณ์ โดยเชิญผู้ประกอบการ ผู้นําเข้ายางพาราจากต่างประเทศ และคณะทูตานุทูต เยี่ยมชมโรงงานและตลาดยางพารา ณ จังหวัดกระบี่ และจังหวัดตรัง ระหว่างวันที่ 27–30 มิถุนายน 2561
นายธนา เวสโกสิทธิ์ เอกอัครราชทูต ณ กรุงโรม ได้ให้ข้อเสนอแนะให้กระทรวงเกษตรฯ พิจารณาขยายพื้นที่เขตอาณารับผิดชอบของสํานักงานที่ปรึกษาการเกษตรต่างประเทศประจํากรุงโรม ให้ครอบคลุมสอดคล้องกับเขตอาณาของสถานเอกอัครทูต ณ กรุงโรม และประเทศอื่นที่เป็นยุทธศาสตร์ในการส่งออกสินค้าเกษตรของไทยไปยังตลาดต่างประเทศต่อไป
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-เฮ ! รับคืนชดเชยเงิน VAT ร้อยละ 5 จากมาตรการ “ช้อปช่วยชาติช่วงตรุษจีน 62” กรมบัญชีกลางเตรียมโอนเงินให้ผู้มีสิทธิ์ พร้อมกันทั่วประเทศ 29 พ.ย. 62
วันศุกร์ที่ 29 พฤศจิกายน 2562
เฮ ! รับคืนชดเชยเงิน VAT ร้อยละ 5 จากมาตรการ “ช้อปช่วยชาติช่วงตรุษจีน 62” กรมบัญชีกลางเตรียมโอนเงินให้ผู้มีสิทธิ์ พร้อมกันทั่วประเทศ 29 พ.ย. 62
กรมบัญชีกลางเตรียมจ่ายเงินชดเชย VAT 5% จากมาตรการส่งเสริมการชําระเงินเพื่อซื้อสินค้าและบริการและการนําส่งข้อมูลภาษีมูลค่าเพิ่มผ่านระบบอิเล็กทรอนิกส์ ช่วงระหว่างวันที่ 1–15 ก.พ.62 ให้ผู้มีสิทธิ์จํานวน 6,918 ราย จํานวนเงินกว่า 7 แสนบาท ในวันที่ 29 พ.ย.62
กรมบัญชีกลางเตรียมจ่ายเงินชดเชย VAT 5% จากมาตรการส่งเสริมการชําระเงินเพื่อซื้อสินค้าและบริการและการนําส่งข้อมูลภาษีมูลค่าเพิ่มผ่านระบบอิเล็กทรอนิกส์ ในช่วงระหว่างวันที่ 1 – 15 ก.พ. 62 (คืน Vat ตรุษจีน )ให้กับผู้มีสิทธิ์ จํานวน 6,918 ราย จํานวนเงินกว่า 7 แสนบาท ในวันที่ 29 พ.ย. 62 พร้อมกันทั่วประเทศ
นางสาววิลาวรรณ พยาน้อย รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามที่ กระทรวงการคลังได้ดําเนินมาตรการส่งเสริมการชําระเงินเพื่อซื้อสินค้าและบริการและการนําส่งข้อมูลภาษีมูลค่าเพิ่มผ่านระบบอิเล็กทรอนิกส์หรือมาตรการ “ช้อปช่วยชาติช่วงตรุษจีน” โดยประชาชนที่สนใจได้ลงทะเบียนเข้าร่วมมาตรการฯ ผ่านทางเว็บไซต์ www.epayment.go.th เมื่อช่วงวันที่ 1-15 ก.พ. 62 ที่ผ่านมา ซึ่งจะได้รับเงินชดเชย 5% จากมูลค่าภาษีมูลค่าเพิ่มที่ได้ชําระเพื่อซื้อสินค้าและบริการ นับตั้งแต่วันที่ได้มีการลงทะเบียนเข้าร่วมมาตรการฯ จนถึงวันที่ 15 ก.พ. 62 โดยจะได้คืนเงินสูงสุดไม่เกินคนละ 1,000 บาท ในช่วงเดือนพฤศจิกายน 2562
“ขณะนี้กรมบัญชีกลางได้ตรวจสอบข้อมูลและได้รับจัดสรรงบประมาณเพื่อเตรียมจ่ายให้กับผู้มีสิทธิ์เรียบร้อยแล้ว โดยจะโอนเงินเข้าบัญชีผู้มีสิทธิ์ผ่านระบบโครงสร้างพื้นฐานการชําระเงินกลางที่ใช้เลขบัตรประจําตัวประชาชน (ระบบพร้อมเพย์) ในวันที่ 29 พ.ย. 62 เป็นเงิน 705,440.96 บาท ซึ่งมีผู้ได้รับสิทธิ์ตามมาตรการ มีจํานวน 6,918 ราย โดยผู้ที่ได้รับสิทธิ์สามารถตรวจสอบจํานวนเงินชดเชยภาษี (VAT) ที่ตนเองได้รับจากบัญชีธนาคารที่ได้ลงทะเบียนไว้” โฆษกกรมบัญชีกลาง กล่าว
รัฐบาลไทย-ข่าวทำเนียบรัฐบาล-รมช.กห. ให้การต้อนรับ ออท.สหรัฐอาหรับเอมิเรตส์/ไทย
วันจันทร์ที่ 23 กันยายน 2562
รมช.กห. ให้การต้อนรับ ออท.สหรัฐอาหรับเอมิเรตส์/ไทย
พล.อ.ชัยชาญ ช้างมงคล รมช.กห. ให้การต้อนรับ นายซัยฟ์ อับดุลลอฮ์ มุฮัมมัด คอฟาน อัชชามิซีย์ ออท.สหรัฐอาหรับเอมิเรตส์/ไทย ณ ศาลาว่าการกลาโหม
พล.อ.ชัยชาญ ช้างมงคล รมช.กห. ให้การต้อนรับ นายซัยฟ์ อับดุลลอฮ์ มุฮัมมัด คอฟาน อัชชามิซีย์ ออท.สหรัฐอาหรับเอมิเรตส์/ไทย ณ ศาลาว่าการกลาโหม
ทั้งสองฝ่ายต่างชื่นชมความสัมพันธ์สองประเทศที่มีมากว่า 40 ปี โดยมีความร่วมมือกันทั้งด้านการค้า การลงทุนและความร่วมมือด้านความมั่นคง โดยเฉพาะความร่วมมือทางทหาร ซึ่งอยู่ระหว่างการจัดทําร่างบันทึกความเข้าใจ ว่าด้วยความร่วมมือทางทหารระหว่าง กห.ทั้งสองประเทศ ที่มีขอบเขตทั้งการฝึกและศึกษา การแพทย์ การจัดการกับวิกฤตการณ์และสถานการณ์ฉุกเฉิน การถ่ายทอดเทคโนโลยีและอุตสาหกรรมป้องกันประเทศ รวมทั้งความร่วมมือด้านอื่นๆที่เห็นชอบร่วมกัน ซึ่งจะเป็นส่วนสําคัญในการเพิ่มพูนความสัมพันธ์ระหว่างกันให้แน่นแฟ้นมากยิ่งขึ้น
รัฐบาลไทย-ข่าวทำเนียบรัฐบาล-คกก. Medical Hub เห็นชอบชาวต่างชาติที่พำนักอยู่ชั่วคราว ระยะ 1 ปี  ต้องมีประกันสุขภาพ
วันอาทิตย์ที่ 23 ธันวาคม 2561
คกก. Medical Hub เห็นชอบชาวต่างชาติที่พํานักอยู่ชั่วคราว ระยะ 1 ปี  ต้องมีประกันสุขภาพ
คณะกรรมการอํานวยการเพื่อพัฒนาประเทศไทยให้เป็นศูนย์กลางสุขภาพนานาชาติ (Medical Hub) เห็นชอบ ปรับปรุงหลักเกณฑ์กรณีชาวต่างชาติพํานักอยู่ชั่วคราวระยะ1 ปี (Non-immigrant Visa O-A) ต้องทําประกันสุขภาพ ภาคบังคับ ภายใต้ พรบ.คนเข้าเมือง พ.ศ. 2522
นายแพทย์กิตติศักดิ์ กลับดี ที่ปรึกษารัฐมนตรีว่าการกระทรวงสาธารณสุข ให้สัมภาษณ์ว่า ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข ได้มอบให้เป็นประธานร่วมกับ นายอิทธิพล คุณปลื้ม ผู้ช่วยรัฐมนตรีประจํานายกรัฐมนตรี กระทรวงการท่องเที่ยวและกีฬา ในการประชุมคณะกรรมการอํานวยการเพื่อพัฒนาประเทศไทยให้เป็นศูนย์กลางสุขภาพนานานาชาติ (นโยบาย Medical Hub) ครั้งที่ 2/2561 ซึ่งที่ประชุมเห็นชอบในหลักการที่จะปรับปรุงเพิ่มเติมหลักเกณฑ์การขอรับการตรวจลงตราประเภทอยู่ชั่วคราวสําหรับกรณี Long stay visa 1 ปี (Non-immigrant Visa O-A) กําหนดต้องมีการประกันสุขภาพของไทยคุ้มครองตลอดระยะเวลาที่พํานักให้ราชอาณาจักร จํานวนเงินเอาประกันภัยสําหรับค่ารักษาพยาบาลในกรณีผู้ป่วยนอกไม่น้อยกว่า 40,000 บาท กรณีผู้ป่วยในไม่น้อยกว่า 400,000 บาท
ส่วนผู้ที่มีประกันสุขภาพของต่างประเทศ ที่มีจํานวนเงินเอาประกันภัยไม่น้อยกว่าที่กําหนด จะได้รับการยกเว้น ไม่จําเป็นต้องทําประกันสุขภาพของไทย และสามารถนํามาใช้แสดงประกอบการขอรับการตรวจลงตราประเภทอยู่ชั่วคราวได้โดยอนุโลม โดยกระทรวงสาธารณสุข กระทรวงการต่างประเทศ กระทรวงมหาดไทย สํานักงานตรวจคนเข้าเมือง สํานักงาน คปภ. สมาคมประกันวินาศภัยไทย และสมาคมประกันชีวิตไทย จะร่วมกันกําหนดแนวทางการตรวจสอบเอกสารการประกันของต่างประเทศ และมอบหมายให้ฝ่ายเลขานุการคณะกรรมการฯ นําเสนอคณะรัฐมนตรีเพื่อพิจารณากําหนดเป็นนโยบายต่อไป
ทั้งนี้ การปรับปรุงหลักเกณฑ์ Long Stay Visa 1 ปี เป็นการคุ้มครองค่ารักษาพยาบาลสําหรับผู้สูงอายุที่เป็นชาวต่างชาติเข้ามาพํานักในประเทศไทย ซึ่งจะเกิดผลดีในด้านค่ารักษาพยาบาลกับสถานพยาบาลทั้งภาครัฐและเอกชนได้
**************************** 23 ธันวาคม 2561
รัฐบาลไทย-ข่าวทำเนียบรัฐบาล-การยาสูบฯ แถลงโต้ประเด็น “ยกที่ดินให้นายทุนทำอสังหาริมทรัพย์”
วันพฤหัสบดีที่ 31 มกราคม 2562
การยาสูบฯ แถลงโต้ประเด็น “ยกที่ดินให้นายทุนทําอสังหาริมทรัพย์”
จากกรณีที่นักรัฐศาสตร์และนักวิชาการอิสระโพสต์ข้อความผ่านเฟสบุ๊คอ้างข้อมูลจากอธิการบดี ม.รังสิต กล่าวหารัฐบาลมีการบริหารงานแบบเอื้อประโยชน์นายทุน โดยมีประเด็นเกี่ยวกับการยาสูบแห่งประเทศไทย ระบุว่ามีการยกที่ดินยาสูบให้แก่นายทุน เพื่อไปทําอสังหาริมทรัพย์
จากกรณีที่นายปราโมทย์ นาครทรรพ นักรัฐศาสตร์และนักวิชาการอิสระ โพสต์ข้อความผ่านเฟสบุ๊คส่วนตัว อ้างข้อมูลจากนายอาทิตย์ อุไรรัตน์ อธิการบดีมหาวิทยาลัยรังสิต กล่าวหารัฐบาลมีการบริหารงานแบบเอื้อประโยชน์ให้กับนายทุน โดยมีหนึ่งประเด็นที่เกี่ยวกับการยาสูบแห่งประเทศไทย ซึ่งในโพสต์ข้อความระบุว่า “มีการยกที่ดินยาสูบให้แก่นายทุน เพื่อไปทําอสังหาริมทรัพย์” นั้น
ล่าสุด เมื่อเวลา 10.45 น. วันที่ 31 มกราคม 2562 นายนพดล หาญธนสาร รองผู้ว่าการด้านบริหาร การยาสูบแห่งประเทศไทย ได้เผยแพร่ภาพสดผ่านทาง Facebook บ้านเราชาวยาสูบ ยสท. เพื่อชี้แจงถึงกรณีดังกล่าว โดยกล่าวว่า คณะรัฐมนตรีได้มีมติเห็นชอบให้การยาสูบแห่งประเทศไทย หรือโรงงานยาสูบในขณะนั้น ย้ายฐานการผลิตจากกรุงเทพมหานคร ไปยังส่วนภูมิภาค และในขณะนี้ได้ดําเนินการย้ายฐานการผลิตบางส่วนไปที่สวนอุตสาหกรรมโรจนะ จังหวัดพระนครศรีอยุธยา และขณะนี้ก็มีการดําเนินการย้ายส่วนที่เหลือเพิ่มเติมไป เพื่อให้เสร็จสมบูรณ์ในช่วงต่อๆ ไป
และจากระแสข่าวที่ว่า “จะมีการยกที่ดินของการยาสูบแห่งประเทศไทยให้กับนายทุน เพื่อไปทําเกี่ยวกับเรื่องอสังหาริมทรัพย์ ในเรื่องนี้การยาสูบแห่งประเทศไทยขอชี้แจงว่า “ไม่เป็นความจริงแต่ประการใด”
https://youtu.be/UJ1bhHidZvU
รัฐบาลไทย-ข่าวทำเนียบรัฐบาล-นายกรัฐมนตรีกำชับจัดระเบียบชายหาด ใช้ประโยชน์หลากหลายและยึดป้องกันโควิด -19
วันอาทิตย์ที่ 7 มิถุนายน 2563
นายกรัฐมนตรีกําชับจัดระเบียบชายหาด ใช้ประโยชน์หลากหลายและยึดป้องกันโควิด -19
นายกรัฐมนตรีกําชับจัดระเบียบชายหาด ใช้ประโยชน์หลากหลายและยึดป้องกันโควิด -19
ศาสตราจารย์นฤมลภิญโญสินวัฒน์ โฆษกประจําสํานักนายกรัฐมนตรีเปิดเผยถึงพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมสั่งการให้มีการจัดระเบียบชายหาดใหม่ และอํานวยความสะดวกให้พี่น้องประชาชนเลือกทํากิจกรรมได้ตามต้องการแต่ต้องไม่เกิดความแออัดและปลอดภัยจากการแพร่หรือไปรับเชื้อโควิด-19 โดยจัดระเบียบพื้นที่ให้ชัดเจนมีโซนสําหรับประชาชนพักผ่อน รับประทานอาหารให้มีร้านหรือสามารถขายอาหารได้ พร้อมจัดให้มีพื้นที่ว่างที่ประชาชนสามารถปูเสื่อหรือนําเก้าอี้เล็กมาตั้งเพื่อรับประทานอาหารกันเองในครอบครัวรวมทั้งพื้นที่สําหรับเล่นกีฬาชายหาด กีฬาทางน้ําทางเรือทั้งหมดนี้ต้องเน้นถึงความปลอดภัยไม่ให้รบกวนซึ่งกันและกัน รวมทั้งจํากัดจํานวนผู้เข้ามาท่องเที่ยวในแต่ละพื้นที่ชายหาดตั้งแต่บริเวณภายนอก ควบคุมการจราจรหากพบเห็นว่าชายหาดบริเวณดังกล่าวดูคับแคบหรือหนาแน่นไป  ก็ให้พิจารณาใช้ชายหาดอื่นๆใกล้เคียงได้โดยต้องมีมาตรการเช่นเดียวกัน
นายกรัฐมนตรียังขอให้กระทรวงมหาดไทยการท่องเที่ยวฯและองค์กรปกครองท้องถิ่นรวมถึงผู้ประกอบการช่วยกันดูแลบริหารจัดการขยะโดยรอบบริเวณดังกล่าวด้วย ทั้งนี้ยืนยันว่ารัฐบาลไม่ได้ห้ามการทํากิจกรรมใดๆ แต่ฝากให้พ่อค้าแม่ค้าคนขายของเรียนรู้ปรับตัวนําเสนอรูปแบบบริการตาม "ชีวิตวิถีใหม่"หรือ "New Normal"ด้วย
..............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐบาลพร้อมจัดมาตรการช่วยเกษตกรมีรายได้หลังน้ำลด เล็งเลี้ยงโคเนื้อเพิ่มรายได้ หวังไกลส่งออกตลาดที่มีข้อตกลงการค้าเสรี
วันจันทร์ที่ 23 กันยายน 2562
รัฐบาลพร้อมจัดมาตรการช่วยเกษตกรมีรายได้หลังน้ําลด เล็งเลี้ยงโคเนื้อเพิ่มรายได้ หวังไกลส่งออกตลาดที่มีข้อตกลงการค้าเสรี
รัฐบาลพร้อมจัดมาตรการช่วยเกษตกรมีรายได้หลังน้ําลด เล็งเลี้ยงโคเนื้อเพิ่มรายได้ หวังไกลส่งออกตลาดที่มีข้อตกลงการค้าเสรี
นางสาวรัชดา ธนาดิเรก รองโฆษกประจําสํานักนายกรัฐมนตรี ชี้แจงถึงการดําเนินการตามคําสั่งการนายกรัฐมนตรีที่ให้ทุกหน่วยงานรีบเข้าช่วยเหลือเกษตรกรให้มีรายได้หลังน้ําลดเร็วที่สุด ทั้งนี้ ด้านกระทรวงเกษตรและสหกรณ์ นอกจากเร่งดําเนินการเรื่องการสํารวจพื้นที่ๆได้รับความเสียหายจากอุทกภัยเพื่อจ่ายเงินชดเชยแล้ว ยังได้เตรียมเสนอโครงการแจกเมล็ดพันธุ์พืชที่ใช้น้ําน้อยแต่ใช้เวลาเพาะปลูกไม่นานเช่น เมล็ดพันธุ์ถั่วเขียว ข้าวโพดเลี้ยงสัตว์ โดยจะประกันราคาเพื่อให้เกษตรกรมั่นใจได้ว่าจะมีรายได้เลี้ยงชีพ และที่สําคัญจะผลักดันโครงการโคขุนสร้างรายได้โดยภาครัฐจะเป็นผู้สนับสนุนเงินกู้ และเครื่องผสมอาหารตามสูตรของกรมปศุสัตว์ ซึ่งในระยะยาว หากเกษตรกรจะหันมาเลี้ยงโคเนื้อเป็นอาชีพหลักก็มีโอกาสสร้างรายได้ได้มาก เนื่องจากมีโอกาสส่งผลิตภัณฑ์เนื้อไปต่างประเทศ ขณะที่กระทรวงพาณิชย์ได้ผลักดันให้เกษตกรและสหกรณ์ในพื้นที่ภาคอีสานเช่น มุกดาหาร กาฬสินธุ์ นครพนม และสกลนคร มีความรู้ความเข้าใจเรื่องการใช้ประโยชน์จากการค้าเสรีโคเนื้อเพื่อเปิดตลาดสู่ต่างประเทศให้มากที่สุด ทั้งนี้หากเกษตรเลี้ยงโคเนื้อได้รับการพัฒนาในเรื่องมาตรฐานการผลิตGMP และฮาลาล คาดว่าจะมีโอกาสส่งออกไปยังจีน และประเทศอาเซียนได้มาก เพราะไม่เก็บภาษีนําเข้าสินค้าโคเนื้อและผลิตภัณฑ์ที่ส่งออกจากไทยภายใต้ข้อตกลงการค้าเสรี รวมถึงออสเตรเลียที่จะมีการลดภาษีนําเข้าเหลือร้อยละ 0 และยกเลิกการจํากัดปริมาณการนําเข้าสินค้าโคเนื้อและเครื่องใน ตั้งแต่วันที่ 1 มกราคม 2564 เป็นต้นไป ตามข้อตกลงการค้าเสรีไทย-ออสเตรเลีย
นางสาวรัชดา กล่าวเพิ่มเติมว่า ขอให้ประชาชนมั่นใจว่าการดูแลเกษตรกรผู้ประสบภัยน้ําท่วมในครั้งนี้ จะครอบคลุมไปถึงการดูแลเรื่องการทํามาหากินอย่างยั่งยืน ซึ่งในบางพื้นที่ๆไม่เหมาะกับการเพาะปลูก การมองลู่ทางในการปรับเปลี่ยนอาชีพอาจไม่ใช่เรื่องที่น่ากลัว เพราะรัฐบาลมีแผนการช่วยเหลือและส่งเสริมให้เกิดความั่นคงในอาชีพรองรับไว้แล้ว
รัฐบาลไทย-ข่าวทำเนียบรัฐบาล-​กระทรวงอุตสาหกรรม จัดโครงการสัมมนาเชิงปฏิบัติการ "การขัดกันระหว่างประโยชน์ส่วนบุคคลและประโยชน์ส่วนรวม" ครั้งที่ 1
วันพุธที่ 22 มีนาคม 2560
​กระทรวงอุตสาหกรรม จัดโครงการสัมมนาเชิงปฏิบัติการ "การขัดกันระหว่างประโยชน์ส่วนบุคคลและประโยชน์ส่วนรวม" ครั้งที่ 1
รองปลัดกระทรวงอุตสาหกรรม เปิดการสัมมนาเชิงปฏิบัติการ "การขัดกันระหว่างประโยชน์ส่วนบุคคลและประโยชน์ส่วนรวม" ครั้งที่ 1
เมื่อวันที่ 20 มีนาคม 2560 นางสาวนิสากร จึงเจริญธรรม รองปลัดกระทรวงอุตสาหกรรม เป็นประธานเปิดงานสัมมนาเชิงปฏิบัติการ "การขัดกันระหว่างประโยชน์ส่วนบุคคลและประโยชน์ส่วนรวม" ครั้งที่ 1 ของกระทรวงอุตสาหกรรม โดยการสัมมนาดังกล่าวจัดขึ้นเพื่อเสริมสร้างความรู้ความเข้าใจเกี่ยวกับผลประโยชน์ทับซ้อนให้แก่บุคลากรฝ่ายนโยบายและแผนของสํานักงานอุตสาหกรรมจังหวัดจํานวน 72 คน เพื่อให้ตระหนักรู้และปฏิบัติหน้าที่ด้วยความระมัดระวังไม่เกิดผลประโยชน์ทับซ้อน เป็นเหตุให้ทางราชการเกิดความเสียหาย และสามารถนําความรู้ไปขยายผลต่อไป โดยมีนายอุทิศ บัวศรี ผู้ช่วยเลขาธิการคณะกรรมการ ป.ป.ช. เป็นวิทยากรบรรยาย ณ ภูเขางามรีสอร์ท จังหวัดนครนายก
ในโอกาสนี้ รองปลัดกระทรวงอุตสาหกรรม ได้มอบนโยบายสําคัญเกี่ยวกับยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ. 2560 – 2564) "กระทรวงอุตสาหกรรมต้องเป็นแกนหลักด้านการจัดการข้อมูลสําคัญของอุตสาหกรรม , การยกคะแนนการประเมินคุณธรรมและความโปร่งใสในการดําเนินงานของหน่วยงานภาครัฐ หรือ ITA , การขับเคลื่อนนโยบายของจังหวัดในเขตระเบียงเศรษฐกิจพิเศษภาคตะวันออก (EEC) , การจัดการกากอุตสาหกรรม , การรู้เท่าทันสถานการณ์บ้านเมือง และการพัฒนาทักษะตนเองทางด้านภาษา" พร้อมถ่ายทอดประสบการณ์การทํางานให้ประสบความสําเร็จและมีคุณภาพแก่ผู้เข้ารับการสัมมนาในครั้งนี้ด้วย
รัฐบาลไทย-ข่าวทำเนียบรัฐบาล-SME D Bank เจ้าภาพประชุมสุดยอดกรรมการตรวจสอบ ผู้บริหารงานตรวจสอบ เดินหน้าสร้างมาตรฐานระดับสากล เพิ่มความเชื่อมั่นสถาบันการเงินเฉพาะกิจของรัฐ
วันพุธที่ 18 กันยายน 2562
SME D Bank เจ้าภาพประชุมสุดยอดกรรมการตรวจสอบ ผู้บริหารงานตรวจสอบ เดินหน้าสร้างมาตรฐานระดับสากล เพิ่มความเชื่อมั่นสถาบันการเงินเฉพาะกิจของรัฐ
SME D Bank จัดประชุม คกก.ตรวจสอบ และผู้บริหารระดับสูงด้านตรวจสอบภายใน SFIs มุ่งเติมความรู้ แลกเปลี่ยนประสบการณ์ เชื่อมโยงเครือข่าย สร้างมาตรฐานงานตรวจสอบระดับสากลให้แก่สถาบันการเงินเฉพาะกิจของรัฐ หนุนเพิ่มความเชื่อมั่นแก่ลูกค้าในระบบสถาบันการเงิน
SME D Bank จัดประชุมคณะกรรมการตรวจสอบ และผู้บริหารระดับสูงด้านการตรวจสอบภายในของหน่วยงาน SFIs มุ่งเติมความรู้ แลกเปลี่ยนประสบการณ์ เชื่อมโยงเครือข่าย สร้างมาตรฐานงานตรวจสอบระดับสากลให้แก่สถาบันการเงินเฉพาะกิจของรัฐ หนุนเพิ่มความเชื่อมั่นแก่ลูกค้าในระบบสถาบันการเงิน
นายเสรี นนทสูติ ประธานกรรมการตรวจสอบ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank กล่าวว่า ธพว. มีความคิดริเริ่มที่จะยกระดับให้คณะกรรมการตรวจสอบ และผู้ตรวจสอบของสถาบันการเงินเฉพาะกิจของรัฐ (Specialized Financial Institution: SFIs) ให้มีการแลกเปลี่ยนประสบการณ์และความรู้ระหว่าง SFIs รวมถึง ผู้กํากับดูแล และผู้กําหนดนโยบายของ SFIs เพื่อสร้างมาตรฐานสากล เป็นที่ไว้วางใจของผู้มีส่วนได้เสีย โดย SME D Bank ได้รับเกียรติเป็นเจ้าภาพจัดการสัมมนา “SFIs Audit Committee Forum 2019” ขึ้นเป็นครั้งแรก ซึ่งถือเป็นงานสําคัญ มีคณะกรรมตรวจสอบของ SFIs ผู้บริหารด้านการตรวจสอบภายในของหน่วยงาน SFIs 8 แห่ง และธนาคารกรุงไทย จํากัด (มหาชน) ตลอดจนธนาคารแห่งประเทศไทย (ธปท.) รวมกว่า 80 ท่าน เข้าร่วมในกิจกรรมครั้งนี้
การสัมมนาและแลกเปลี่ยนประสบการณ์ครั้งนี้ จะสร้างประโยชน์ให้คณะกรรมตรวจสอบ และผู้ตรวจสอบจากทุกหน่วยงานได้รับการเติมความรู้ แลกเปลี่ยนประสบการณ์ด้านการกํากับดูแล การควบคุมภายใน และตรวจสอบภายใน เพื่อก้าวทันต่อการเปลี่ยนแปลงของโลกในยุคปัจจุบัน โดยเฉพาะด้านเทคโนโลยีสารสนเทศ ตลอดจน เกิดการเชื่อมโยงเครือข่ายระหว่างคณะตรวจสอบ และผู้ตรวจสอบ นําไปสู่การประสานพลังช่วยให้การดําเนินงานตรวจสอบเกิดประสิทธิผล และมีคุณภาพ ที่สําคัญ สร้างมาตรฐานงานตรวจสอบให้ตรงกัน ลดความเสี่ยงของสถาบันการเงิน ตรงกับความคาดหวังของ ธปท. และก่อให้เกิดความเชื่อมั่นแก่ลูกค้า กลุ่มผู้มีส่วนได้เสียทั้งหมดในระบบสถาบันการเงิน
นายเสรี กล่าวต่อว่า ผลการสัมมนาในครั้งนี้ จะนําไปใช้เป็นกรอบแนวทางทํางานของสถาบันการเงินเฉพาะกิจของรัฐทุกแห่ง ซึ่งการจัดประชุมลักษณะนี้ จะมีการหมุนเวียนไปยังทุกหน่วยงานภายใต้ SFIsต่างๆ ในปีต่อๆ ไป ช่วยให้การทํางานด้านตรวจสอบทันสมัยมีประสิทธิภาพอยู่เสมอ เกิดประโยชน์สูงสุดแก่ผู้ประกอบการ โดยเฉพาะเอสเอ็มอี และสร้างความเข็มแข็งต่อระบบเศรษฐกิจไทยอย่างยั่งยืน
ด้าน นายพงชาญ สําเภาเงิน รองกรรมการผู้จัดการ รักษาการแทนกรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank กล่าวเสริมว่า ในนามของ ธพว. รู้สึกเป็นเกียรติและความยินดีอย่างยิ่งที่ได้รับความไว้วางใจให้ดําเนินการเป็นเจ้าภาพจัดงานสัมมนาครั้งนี้ ซึ่งเชื่อว่า จะมีส่วนสําคัญช่วยเสริมสร้างและสนับสนุนเติมเต็มความรู้แก่กรรมการตรวจสอบ ผู้บริหารด้านการตรวจสอบภายใน อีกทั้ง เกิดการประสานความร่วมมือและส่งเสริมภาพลักษณ์ด้านการกํากับดูแลกิจการที่ดี การตรวจสอบภายในเป็นที่ยอมรับของผู้มีส่วนได้เสีย ระหว่างคณะกรรมการตรวจสอบ และหน่วยงานตรวจสอบภายในของ SFIs ตลอดจนธนาคารแห่งประเทศไทย
รัฐบาลไทย-ข่าวทำเนียบรัฐบาล-สิ่งที่ควรและไม่ควรทำเมื่ออยู่ในพื้นที่เฝ้าระวัง
วันพุธที่ 22 เมษายน 2563
สิ่งที่ควรและไม่ควรทําเมื่ออยู่ในพื้นที่เฝ้าระวัง
มีอะไรกันบ้าง
-อยู่บ้าน หยุดเชื้อ เพื่อชาติ
-ล้างมือทุกๆ 3 ชั่วโมง
-เว้นระยะห่างระหว่างบุคคล
-ปิดปากเมื่อไอ จาม ด้วยกระดาษทิชชู่
-หลีกเลี่ยงการสัมผัสผู้อื่น
-หลีกเลี่ยงการสัมผัสใบหน้า